Fourie Botha se tweede digbundel ondersoek die debat oor manlikheid | Protea Boekhuis
Protea Boekhuis@ Sunday Times Books LIVE
Fourie Botha se tweede digbundel ondersoek die debat oor manlikheid
by Protea Boekhuis on Jun 29th, 2017 Tweet
Krap uit die see is die tweede bundel van die jong digter Fourie Botha.
Soos sy debuutbundel Donkerkamer wat op die kortlys vir die 2013 Ingrid Jonkerprys was, sluit Krap uit die see aan by die debat oor manlikheid, wat sowel geweld, lyflikheid, die vaderfiguur, homo-erotiek en doodgewone huislikheid van twee mans wat saamwoon insluit.
Die see is ’n deurlopende motief, die oerbron waaruit alle lewe kruip, in gedigte oor familieverhoudings, die liefde en erotiek. Grense tussen lewe en dood, droom en werklikheid, mens en dier vervloei op surrealistiese wyse. Fourie Botha word groot in Bethal op die Hoëveld en op Nietverdiend in die Marico-Bosveld. Aan die Universiteit van Pretoria studeer hy Uitgewerswese en Engels en gee vir ’n paar jaar opvoedkundige boeke uit.
In 2008 voltooi hy ’n meestersgraad in Engelse letterkunde en skryf daarna by die Universiteit van Kaapstad in vir ’n meestersgraad in Kreatiewe Skryfwerk onder Joan Hambidge. Sedert 2008 werk hy as redakteur van die Umuzi drukmerk by die uitgewershuis Penguin Random House in Kaapstad.
Sy gedigte word opgeneem in die versamelbundel Nuwe Stemme 4, waarna hy debuteer met die digbundel Donkerkamer in 2011.
Krap uit die see deur Fourie Botha
Tags: Afrikaans, Digkuns, Fourie Botha, Krap uit die see, Poetry, Protea, Protea Boekhuis, South Africa
« Common Names of Angolan Plants presents an updated catalogue of thousands of names recorded for indigenous Angolan flora
Wenners van die Verbeel dit! Kinderboek-illustrasiekompetisie bekendgemaak »
’n Leeftyd Later: Herinneringe aan Angola ’n wonderlike lewensverhaal uit die pen van ’n sterk, intelligente vrou
“Ek wou ’n swaar, seer bundel met ’n korrel hoop eindig” – Fourie Botha bespreek Krap uit die see
Oupa se eiland vertel ’n mooi, maar hartseer storie op ’n avontuurlustige manier oor hoe kinders ’n geliefde grootouer groet
Slot van die dag en Afskeid van Europa: twee van Karel Schoeman se laaste drie boeke
Ons praat Afrikaans: diverse mense – een taal ’n skitterende fotoboek wat die Afrikaanse kultuur en taal raakvat
Vertaling Protea Boekhuis posts by category:
Protea BoekhuisSkep jou Kenteken